CELEX: 32019D0218(02)
Language: el
Date: 2019-02-13 00:00:00
Title: Εκτελεστική απόφαση της Επιτροπής, της 13ης Φεβρουαρίου 2019, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου [«Τύρναβος» (Tyrnavos) (ΠΓΕ)]

18.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 63/6
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 13ης Φεβρουαρίου 2019
         σχετικά με τη δημοσίευση στην Επίσημη Εφημερίδα της Ευρωπαϊκής Ένωσης αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
         [«Τύρναβος» (Tyrnavos) (ΠΓΕ)]
         (2019/C 63/06)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η Ελλάδα υπέβαλε αίτηση τροποποίησης των προδιαγραφών της ονομασίας «Τύρναβος» (Tyrnavos) σύμφωνα με το άρθρο 105 του κανονισμού (ΕΕ) αριθ. 1308/2013.
                  
               
                     (2)
                  
                  
                     Η Επιτροπή εξέτασε την αίτηση και διαπίστωσε ότι πληρούνται οι προϋποθέσεις που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του κανονισμού (ΕΕ) αριθ. 1308/2013.
                  
               
                     (3)
                  
                  
                     Ως εκ τούτου, για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης η αίτηση τροποποίησης των προδιαγραφών προϊόντος για την ονομασία «Τύρναβος» (Tyrnavos),
                  
               ΑΠΟΦΑΣΙΖΕΙ:
         
            Άρθρο μόνο
            Η αίτηση τροποποίησης των προδιαγραφών προϊόντος για την ονομασία «Τύρναβος» (Tyrnavos) (ΠΓΕ), σύμφωνα με το άρθρο 105 του κανονισμού (ΕΕ) αριθ. 1308/2013, εμφαίνεται στο παράρτημα της παρούσας απόφασης.
            Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της τροποποίησης των προδιαγραφών του προϊόντος, η οποία αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 13 Φεβρουαρίου 2019.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
      
      
         
            ΠΑΡΑΡΤΗΜΑ
            
               «Τύρναβος»
            
            
               PGI-GR-A0122-AM01
            
            
               Ημερομηνία υποβολής της αίτησης: 31.7.2015
            
            ΑΙΤΗΣΗ ΓΙΑ ΤΡΟΠΟΠΟΙΗΣΗ ΤΩΝ ΠΡΟΔΙΑΓΡΑΦΩΝ ΤΟΥ ΠΡΟΪΟΝΤΟΣ
            1.   Κανόνες που διέπουν την τροποποίηση
            
            Άρθρο 105 του κανονισμού (ΕΕ) αριθ. 1308/2013 – Μη ήσσονος σημασίας τροποποίηση
            2.   Περιγραφή και αιτιολόγηση της τροποποίησης
            
            2.1.   Επέκταση της οριοθετημένης γεωγραφικής περιοχής
            
            Η τροποποίηση του Τεχνικού Φακέλου PGI-GR-A0122 Τύρναβος αφορά στην επέκταση της οριοθετημένης γεωγραφικής περιοχής με την προσθήκη της τοπικής κοινότητας Δένδρων Τυρνάβου της Δημοτικής Ενότητας Τυρνάβου του Δήμου Τυρνάβου της Περιφερειακής Ενότητας Λάρισας. Με την τροποποίηση αυτή επηρεάζεται η ενότητα «Οριοθετημένη περιοχή» της Προδιαγραφής του Προϊόντος και του Ενιαίου Εγγράφου.
            Η Τοπική Κοινότητα Δένδρων Τυρνάβου αποτελεί τμήμα του Δήμου Τυρνάβου, όπως έχει προκύψει από τη συνένωση των δήμων με τον Νόμο υπ. αριθ. 3852 (ΦΕΚ Α' 87). Η χιλιομετρική απόσταση ανάμεσα σε αυτή και τον Τύρναβο είναι περίπου 6 χιλιόμετρα. Αποτελεί αμπελουργική περιοχή με τις ίδιες εδαφοκλιματικές συνθήκες και το ίδιο ποικιλιακό δυναμικό, παράγοντας οίνους με χαρακτηριστικά που ταυτίζονται με αυτά των οίνων ΠΓΕ Τύρναβος.
            2.2.   Προσθήκη στην ποικιλιακή σύνθεση του λευκού οίνου της ποικιλίας Μαλαγουζιά
            
            Η τροποποίηση του Τεχνικού Φακέλου PGI-GR-A0122 Τύρναβος, Προδιαγραφή του Προϊόντος και Ενιαίο Έγγραφο, αφορά στην προσθήκη στην ποικιλιακή σύνθεση του λευκού (ξηρού, ημίξηρου και ημίγλυκου) οίνου της ποικιλίας Μαλαγουζιά με οποιοδήποτε ποσοστό.
            Με την τροποποίηση αυτή επηρεάζονται οι ενότητες «Κύρια οινοποιήσιμα σταφύλια» του Ενιαίου Εγγράφου, «Επιτρεπόμενες οινοποιήσιμες ποικιλίες αμπέλου» της Προδιαγραφής του Προϊόντος καθώς και η ενότητα «Δεσμός με τη γεωγραφική περιοχή» για την κατηγορία «οίνος».
            H ποικιλία Μαλαγουζιά συναντάται εδώ και πολλές δεκαετίες στους αμπελώνες της περιοχής του Τυρνάβου.
            Είναι απόλυτα εγκλιματισμένη με τις ξηροθερμικές συνθήκες που επικρατούν στην περιοχή. Οι μεγάλες ράγες και ο παχύς φλοιός αντιστέκονται με επιτυχία στην εξάτμιση που προκαλούν οι υψηλές θερμοκρασίες της περιοχής στους θερινούς μήνες. Ο τρύγος πραγματοποιείται στο τελευταίο δεκαήμερο του Αυγούστου. Οι οίνοι που παράγονται από την ποικιλία Μαλαγουζιά παρουσιάζουν μεγάλο ενδιαφέρον ως προς την ποιότητά τους αλλά και ως προς τη διαφοροποίησή τους από άλλες περιοχές.
            Στα αργιλώδη εδάφη της περιοχής του Τυρνάβου η ποικιλία δίνει οίνους με πολύ καλή οξύτητα και πλούσιο αρωματικό προφίλ. Κυριαρχούν αρώματα που μοιάζουν με πράσινο μήλο, εσπεριδοειδή. Στα αμμώδη και αμμοπηλώδη εδάφη η ποικιλία δίνει οίνους με καλή οξύτητα και αρωματικό προφίλ που θυμίζει γιασεμί, ώριμο αχλάδι.
            Οι οίνοι παράγονται από την ποικιλία Μαλαγουζιά στον Τύρναβο, βρίσκουν αποδοχή σε σημαντικές αγορές του εξωτερικού Βέλγιο, Αμερική και Γερμανία. Επίσης έχουν κερδίσει διακρίσεις σε πολύ σημαντικούς διαγωνισμούς όπως ο Decanter.
            Η καταχώριση της ποικιλίας στο ΠΓΕ Τύρναβος θα δώσει στους παραγόμενους οίνους ένα επιπλέον συγκριτικό πλεονεκτικά, βοηθώντας την ανταγωνιστικότητα των προϊόντων στη διεθνή αγορά, με τελικό αποτέλεσμα την ανάπτυξη της τοπικής αλλά και εθνικής οικονομίας.
            2.3.   Προσθήκη στοιχείων στην ενότητα «Δεσμός με τη γεωγραφική περιοχή» για τις κατηγορίες οίνος και ημιαφρώδης οίνος
            
            Στην ενότητα «Δεσμός με τη γεωγραφική περιοχή» της Προδιαγραφής του Προϊόντος και του Ενιαίου Εγγράφου, για τις κατηγορίες αμπελοοινικών προϊόντων Οίνος και Ημιαφρώδης οίνος που καλύπτει ο Τεχνικός Φάκελος PGI-GR-A0122 Τύρναβος, συμπληρώθηκαν λεπτομερή στοιχεία που αφορούν:
            α) την περιγραφή των φυσικών, ανθρώπινων ή άλλων ιστορικών στοιχείων που διαμορφώνουν την ιδιαιτερότητα του προϊόντος· β) τα ποιοτικά χαρακτηριστικά του προϊόντος που αποδίδονται στη γεωγραφική του προέλευση και γ) την αιτιώδη αλληλεπίδραση μεταξύ των χαρακτηριστικών της γεωγραφικής περιοχής που είναι συναφής με το δεσμό και των ιδιαίτερων χαρακτηριστικών του προϊόντος τα οποία μπορούν να αποδοθούν στη γεωγραφική του προέλευση, προκειμένου ο δεσμός να αποδεικνύεται για καθένα από αυτά τα προϊόντα.
            Στην περίπτωση της κατηγορίας «Οίνος» έχουν προστεθεί στοιχεία που αφορούν στη φήμη του προϊόντος.
            Σημειώνεται ότι, στο Ενιαίο Έγγραφο του Τεχνικού Φακέλου ΠΓΕ Τύρναβος έχει γίνει σύνοψη των στοιχείων της ενότητας «Δεσμός με τη γεωγραφική περιοχή» για τις κατηγορίες αμπελοοινικών προϊόντων Οίνος και Ημιαφρώδης Οίνος.
            Συγκεκριμένα στην υποενότητα «Λεπτομέρειες της γεωγραφικής περιοχής για την κατηγορία 1 οίνος» στο τέλος της παραγράφου «Α. Ιστορικός δεσμός» προστέθηκε:
            
               «Στις μέρες μας κυρίαρχη ποικιλία σταφυλιών είναι το Μοσχάτο Αμβούργου που καλλιεργείται στο 60 % του συνολικού αμπελώνα της περιοχής. Πρόκειται για ποικιλία που συναντάται σποραδικά διεθνώς. Στην Ελλάδα όμως είναι ταυτισμένη με την περιοχή Τυρνάβου, αφού το σύνολο σχεδόν της καλλιέργειάς της σε επίπεδο χώρας βρίσκεται στα όρια του δήμου. Η ποικιλία Μοσχάτο Αμβούργου προέκυψε από διασταύρωση της ιταλικής ποικιλίας Schiava Grossa (Trollinger ή Black Hamburg) και της αιγυπτιακής Μοσχάτο Αλεξανδρείας και καλλιεργήθηκε σχεδόν σ' όλο τον κόσμο. Έχει αναμειχθεί με άλλες ποικιλίες για την παραγωγή οίνου, αλλά σε εξαιρετικές περιπτώσεις όπως αυτή της περιοχής Τυρνάβου, συναντά κανείς οίνο αποκλειστικά από Μοσχάτο Αμβούργου. Οι αμπελουργοί-οινοποιοί της περιοχής Τυρνάβου έχοντας μακραίωνη αμπελοοινική ιστορία, εργάστηκαν με τα νέα δεδομένα που δημιούργησαν οι ποικιλίες που εγκαταστάθηκαν μετά τη φυλλοξήρα και αξιοποίησαν το Μοσχάτο με πολλούς τρόπους. Παράγονται ιδιαίτερα αρωματικοί οίνοι, κυρίως ελαφρείς κόκκινοι, γλυκοί και ημίγλυκοι. Μέσω της απόσταξης παράγεται το ονομαστό τσίπουρο με Γεωγραφική Ένδειξη (Τσίπουρο Τυρνάβου). Η μεγάλη έκταση της καλλιέργειας Μοσχάτου Αμβούργου, ο καλός εγκλιματισμός της ποικιλίας και η πολύμορφη αξιοποίησή της ανέδειξαν την περιοχή Τυρνάβου σε παγκόσμιο σημείο αναφοράς, ώστε να συμπεριληφθεί στον παγκόσμιο κατάλογο ποικιλιών VIVC (Vitis International Variety Catalogue) και το συνώνυμο Μοσχάτο Τυρνάβου. Το στοιχείο αυτό τεκμηρίωσε τη φήμη του Μοσχάτου Τυρνάβου σε παγκόσμια κλίμακα και με την κατοχύρωση της ονομασίας σε εθνικό επίπεδο από τον Φεβρουάριο του 2013, η ποικιλία μπορεί να φέρει επίσημα το συνώνυμο Μοσχάτο Μαύρο Τυρνάβου, για τα σταφύλια που καλλιεργούνται στα όρια του Δήμου Τυρνάβου.»
            
            Στο τέλος της παραγράφου «Γ. Γεωγραφικό περιβάλλον και γεωγραφική προέλευση» προστέθηκε:
            
               «Αναφορικά με την ποικιλία Μοσχάτο Αμβούργου (Μοσχάτο Μαύρο Τυρνάβου) το μικροκλίμα της περιοχής κορυφώνει τον έντονο αρωματικό χαρακτήρα της ποικιλίας που θυμίζει τριαντάφυλλο, συμβάλλοντας στην παραγωγή ιδιαίτερων μοσχάτων οίνων που αποτελούν κατηγορία από μόνοι τους. Η ποικιλία Μοσχάτο Αμβούργου (Μοσχάτο Μαύρο Τυρνάβου) καλλιεργείται στα πιο γόνιμα, βαθιά εδάφη όπου αναπτύσσει στο μέγιστο βαθμό τα οργανοληπτικά χαρακτηριστικά των ραγών χρώμα, μέγεθος άρωμα, ενώ αποδείχθηκε η πιο ανθεκτική ποικιλία στον παγετό (το χειμώνα του 2001 η θερμοκρασία κατέβηκε στους -24,8 °C).
               Γενικά, στα πρώιμα εδάφη με αμμώδη σύσταση καλλιεργούνται οι όψιμες ερυθρές ποικιλίες όπως Cabernet Sauvignon, η ακόμα και η ποικιλία Syrah που ωριμάζει το δεύτερο δεκαήμερο που Σεπτεμβρίου, ενώ οι πρώιμες ποικιλίες όπως το Merlot καλλιεργούνται σε εδάφη με αργιλώδη σύσταση, με σκοπό την καλύτερη τεχνολογική και πολυφαινολική ωριμότητα.
               Για τις λευκές ποικιλίες Chardonnay και Sauvignon Blanc οι οποίες ωριμάζουν το δεύτερο δεκαήμερο του Αυγούστου, η επιλογή γίνεται με βάση την πιθανή ημερομηνία τρύγου σε συνδυασμό με το αρωματικό δυναμικό της ποικιλίας. Για παράδειγμα, η ποικιλία Sauvignon Blanc καλλιεργείται σε αργιλώδη εδάφη με σκοπό την αύξηση των ποικιλιακών αρωμάτων όπως πράσινη πιπεριά και τροπικά φρούτα.
               Για της Ελληνικές ποικιλίες οι οποίες ωριμάζουν από το δεύτερο δεκαήμερο του Αυγούστου έως το πρώτο δεκαήμερο του Σεπτεμβρίου, εκτός από το έδαφος και την αρωματική εξέλιξη κατά τη διάρκεια της ωρίμανσης, σημαντικός παράγοντας είναι και η υγρασία που έχει το κάθε μικροκλίμα. Οι ελληνικές ποικιλίες, λευκές και ερυθρές, με μεγάλα και συνεκτικά τσαμπιά (όπως οι ποικιλίες Μαλαγουζιά και Ροδίτης) καλλιεργούνται σε εδάφη με χαμηλή υγρασία λόγω του κινδύνου προσβολής από μύκητες όπως ο βοτρύτης. Οι οίνοι από λευκές ποικιλίες που καλλιεργούνται κυρίως σε εδάφη νοτιοδυτικά της πόλης του Τυρνάβου, παρουσιάζουν γευστικά έναν υφάλμυρο χαρακτήρα που αποδίδεται στο πηλώδες έδαφος με υψηλή συγκέντρωση τσακμακόπετρας. Για την παραγωγή οίνου ξηρού από την ποικιλία Μαλαγουζιά, επιλέγονται εδάφη με κλίση, καλή αποστράγγιση και λίγη υγρασία. Εδάφη με αυτά τα χαρακτηριστικά είναι αρκετά. Μερικά από αυτά βρίσκονται δυτικά της πόλης του Τυρνάβου και σχετικά κοντά τον ποταμό Τιταρήσιο. Η απουσία νερού στο ποτάμι, κατά του καλοκαιρινούς μήνες σε συνδυασμό με το αμμοπηλώδες έδαφος, δίνουν έναν ξεχωριστό χαρακτήρα στους οίνους που παράγονται.
               Οι λίγες βροχές κατά τη διάρκεια του καλοκαιριού και οι υψηλές θερμοκρασίες που επικρατούν στην περιοχή επηρεάζουν την οξύτητα, το χρώμα και την περιεκτικότητα των ερυθρών οίνων σε σάκχαρα.
               Εκτός από τα χαρακτηριστικά της περιοχής (έδαφος, κλίμα) και τις καλλιεργούμενες ποικιλίες, σημαντικός παράγοντας στη παραγωγή ποιοτικών οίνων είναι οι οινοποιητικές πρακτικές. Για τη βελτίωση της ποιότητας των οίνων από την ποικιλία Μαλαγουζιά μπορούν να χρησιμοποιηθούν διαφορές οινολογικές πρακτικές και τεχνικές. Ανάλογα με το αμπελοτεμάχιο και τα χαρακτηριστικά του, οι οινολόγοι της περιοχής επιλέγουν είτε να κρυώσουν τα σταφύλια του σε μεγάλα ψυγεία είτε να χρησιμοποιήσουν ξηρό πάγο για να μειώσουν τη θερμοκρασία των σταφυλιών. Σε μικρότερη έκταση είναι η χρήση ξύλινων βαρελιών με σκοπό την παραγωγή κρασιών μεγάλης παλαίωσης. Από τα όψιμα αμπέλια μπορούν να παραχθούν ξηρά κρασιά που ωριμάζουν είτε στη δεξαμενή είτε στο βαρέλι.»
            
            Στο τέλος της παραγράφου «Λεπτομέρειες του προϊόντος» προστέθηκε:
            
               «Οι λευκοί οίνοι παρουσιάζουν αρώματα που ποικίλλουν όπως πράσινο μήλο, ώριμο αχλάδι, αρώματα εσπεριδοειδών με διακριτικές νότες γιασεμιού, ανάλογα την ποικιλία. Στην περίπτωση του οίνου από την ποικιλία Μοσχάτο ξεχωρίζει ο αρωματικός χαρακτήρας μοσχάτου με νότες λουλουδιών. Οι οίνοι αυτοί χαρακτηρίζονται από διακριτική οξύτητα και έντονη δομή.
               Τα ποιοτικά χαρακτηριστικά των ερυθρών οίνων της περιοχής του Τυρνάβου παρουσιάζουν έντονο ενδιαφέρον. Οι οίνοι αυτοί παρουσιάζουν βαθύ πορφυρό χρώμα με ιώδεις ανταύγειες και αρώματα όπως σύκο, ώριμων κόκκινων φρούτων όπως κεράσι, βατόμουρο, δαμάσκηνο, συνοδευμένα από νότες μαύρου πιπεριού και γαρίφαλου με έντονη παρουσία αρωμάτων μοσχάτου με νότες μελιού και γλυκών κουταλιού ανάλογα την ποικιλία. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου με νότες λουλουδιών. Οι οίνοι αυτοί χαρακτηρίζονται από μαλακές τανίνες.
               Οι ερυθρωποί οίνοι παρουσιάζουν χρώμα τριανταφυλλί με αρώματα που ποικίλλουν όπως κερασιού, φράουλας και κόκκινου τριαντάφυλλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου. Οι οίνοι αυτοί παρουσιάζουν ικανοποιητική οξύτητα, πολυπλοκότητα και καλή δομή.
               Οίνοι από τις ποικιλίες Μαλαγουζιά, Chardonnay, Sauvignon Blanc λόγω του αρωματικού δυναμικού που διαθέτουν, έχουν την ικανότητα να βελτιώνουν αρωματικά και γευστικά τις άλλες ποικιλίες της περιοχής του Τυρνάβου, όπως ο Ροδίτης, το Σαββατιανό και το Μπαντίκι οι οποίες είναι σχετικά ουδέτερες αρωματικά και με μέτρια οξύτητα.
               Οι οίνοι με ΠΓΕ Τύρναβος έχουν αποσπάσει διακρίσεις σε διεθνείς διαγωνισμούς του εξωτερικού και συγκεκριμένα:
               DECANTER 2011 SILVER, DECANTER 2012 BRONZE, DECANTER 2013 SILVER.»
            
            Η παράγραφος «Αιτιώδης αλληλεπίδραση» αντικαθίσταται ως εξής:
            
               «Η μοναδικότητα των οίνων ΠΓΕ Τύρναβος είναι συνδεδεμένη με το αρωματικό δυναμικό των ποικιλιών από τις οποίες παράγονται σε συνδυασμό με τον τύπο των εδαφών και τις κλιματικές συνθήκες κατά την ωρίμανση. Σημαντικό ρόλο παίζει και η οινολογική πρακτική που εφαρμόζεται.
               Οι λευκές ποικιλίες σε συνδυασμό με τον κατάλληλο τύπο εδάφους δίνουν οίνους που χαρακτηρίζονται από διακριτική οξύτητα και αρώματα φρούτων, εσπεριδοειδών και νότες λουλουδιών.
               Ιδιαίτερα για την ποικιλία Μαλαγουζιά μπορούμε να αναφέρουμε ένα παράδειγμα δυο διαφορετικών εδαφών. Στην πρώτη περίπτωση, τα εδάφη κοντά στον ποταμό Τιταρήσιο έχουν αμμώδη και αμμωπηλώδη σύσταση με έντονη παρουσία τσακμακόπετρας. Η ωρίμανση σε αυτά τα εδάφη πραγματοποιείται νωρίτερα και το αρωματικό προφίλ των οίνων που παράγονται χαρακτηρίζεται από αρώματα που θυμίζουν ώριμο αχλάδι και γιασεμί. Στη δεύτερη περίπτωση, τα εδάφη κοντά στο όρος Μελούνα έχουν αργιλώδη σύσταση. Η ωρίμανση πραγματοποιείται 10-15 ημέρες αργότερα σε σχέση με την πρώτη περίπτωση και το αρωματικό προφίλ των οίνων που παράγονται χαρακτηρίζεται από αρώματα που θυμίζουν πράσινο μήλο και εσπεριδοειδή. Χαρακτηριστικό και των δυο περιοχών είναι η πολύ καλή οξύτητα των παραγόμενων οίνων.
               Οι ερυθρές ποικιλίες σε συνδυασμό με τον κατάλληλο τύπο εδάφους, αργιλώδη ή αμμώδη, δίνουν οίνους που χαρακτηρίζονται από αρώματα φρούτων, λουλουδιών, έντονη παρουσία αρωμάτων μοσχάτου με νότες μελιού και γλυκών κουταλιού και μαλακές τανίνες στην περίπτωση των ερυθρών οίνων. Οι λίγες βροχές κατά τη διάρκεια του καλοκαιριού και οι υψηλές θερμοκρασίες που επικρατούν στην περιοχή δίνουν οίνους με μέτρια οξύτητα, έντονο χρώμα και μεγάλη περιεκτικότητα σακχάρων. Ενδιαφέρον έχει η τοπική ποικιλία Λημνιώνα η οποία ωριμάζει το τελευταίο δεκαήμερο του Σεπτεμβρίου με πρώτο δεκαήμερο του Οκτωβρίου. Οι οίνοι από την ποικιλία αυτή έχουν έντονη οξύτητα, μέτριο χρώμα και μαλακές τανίνες.
               Οι ερυθρωποί οίνοι παρουσιάζουν ικανοποιητική οξύτητα, πολυπλοκότητα και καλή δομή.»
            
            Προστέθηκε υποενότητα «Λεπτομέρειες της γεωγραφικής περιοχής για την κατηγορία 8 ημιαφρώδης οίνος» ως εξής:
            
               «Α.   Ιστορικός δεσμός
               Η αμπελοκαλλιέργεια στην περιοχή Τυρνάβου μετρά αιώνες ιστορίας. Αρκετοί περιηγητές αναφέρονται στους αμπελώνες του Τυρνάβου σε διαφορετικές χρονικές περιόδους. Ο Εβλιγιά (1668) αναφέρεται στους αμπελώνες του Τυρνάβου γράφοντας: “φεύγοντας, κανείς, από τη νοτιοανατολική πλευρά της πόλης (Τύρναβος) και μέχρι να φτάσει στη Λάρισα βρίσκει 37 αμπελώνες”. Αναφορές γίνονται επίσης και από τους Brown (1669), Leake (1806) και Λεονάρδος (1836).
               Για την ιστορία της αμπελουργίας και του κρασιού στην περιοχή Τυρνάβου, υπάρχουν γραπτές αναφορές από τους Βυζαντινούς ακόμα χρόνους, σε γράμματα του άρχοντα της Δυτικής Θεσσαλίας, Μιχαήλ Γαβριηλόπουλου (1295), όπου αναφέρεται μεταξύ των άλλων ειδικός φόρος οίνου και ελαίου (Τσοποτός, 1896). Στην περίοδο της τουρκοκρατίας τα αμπέλια ήταν από τα λίγα κτήματα όπου αναγνωρίζονταν τέλεια και απεριόριστος ιδιοκτησία (Μουλκ).
               Ο Γάλλος Léon Heuzey, ένας από τους πιο γνωστούς ξένους ερευνητές - περιηγητές επισκέφθηκε τον Τύρναβο το 1858 και αναφέρει ότι μεταξύ των φόρων που πλήρωναν στους Τούρκους ήταν και το “ζινζιριέ”, δηλαδή φόρος της δεκάτης επί του μούστου. Όποιος δεν πλήρωνε τέτοιο φόρο σήμαινε ότι δεν έφτιαχνε κρασί (Heuzey, 1858). Σημειώνεται εδώ, ότι ο Τύρναβος ήταν μία κατ' εξοχήν Ελληνική κωμόπολη.
               Ο W. Leake το 1806 βρήκε στον Τύρναβο 1 500 οικογένειες, μεταξύ των οποίων 70 μόνο τουρκικές. Με δεδομένο το γεγονός ότι οι Τούρκοι απέφευγαν, εξαιτίας της θρησκείας, την παραγωγή κρασιού, συμπεραίνεται ότι ο Ελληνικός πληθυσμός ήταν αυτός που ασχολούνταν με την παραγωγή κρασιού.
               Ο Λεονάρδος γράφει για τον Τύρναβο: “Οι έχοντες εις τας οικίας των οίνον προς πώλησιν Τυρναβίται ανηρτούν κλάδον δένδρων προς δήλωσιν, ο βλέπων δε τον κλάδον επί του ανοφλίου της προαυλίου πύλης ανηρτημένον εισήρχετο εν αυτή ελευθέρως και παρετήρει διά της γεύσεως τον οίνο καν τε αγοράσει καν τε μη”.
               Ο Σ. Παγανέλλης καθώς και ο Ζωσιμάς Εσφιγμενίτης, ο εκδότης του Προμηθέως, περιγράφοντας τον Τύρναβο του 1880 αναφέρουν: “Ο Τύρναβος έχει προϊόντα κουκούλια, πέπονας, πολύν οίνον αλλ' αδύνατον, ούτος πέραν του Απριλίου δεν διατηρείται”.
               Σύμφωνα με πληροφορίες που αναφέρονται στο περιοδικό Ελληνική Αμπελουργία και Οινολογία (1932), οι ποικιλίες αμπέλου που καλλιεργούνταν παλαιότερα στην περιοχή, ήταν οι: Ροδίτης, Μπαντίκι, Κουκούλι, Λημνιώνα, Σιδερίτης, Καρτσιώτης, Ούτμαλι. Από την ίδια πηγή αντλούνται επίσης ορισμένες πληροφορίες σχετικά με την αμπελοκαλλιέργεια και την παραγωγή κρασιού στην περιοχή Τυρνάβου. Ο αριθμός των αμπελοκτημόνων ήταν στον Τύρναβο 800, στον Αμπελώνα 450, στο Αργυροπούλι 100 και “εις τα λοιπά χωριά έκαστη σχεδόν οικογένεια κατέχει και έκτασιν τινά αμπέλου πλην ελάχιστων εξαιρέσεων”. Η συνολική έκταση των αμπελιών στην περιοχή αναφέρεται ότι ήταν 10 375 στρέμματα, από τα οποία παρήγαγαν 702 000 οκάδες κρασί μαύρο και 200 000 οκάδες λευκό (ρετσίνα). Οι παραπάνω ποικιλίες εκτός από τον Ροδίτη και το Μπαντίκι και τη Λημνιώνα δεν καλλιεργούνται σήμερα στην περιοχή Τυρνάβου. Η αλλαγή έγινε στα έτη 1930 - 1936 με αφορμή τη φυλλοξήρα που έπληξε την περιοχή. Η διανομή των αντιφυλλοξηρικών κλημάτων έγινε κυρίως από τη Γεωργική Σχολή Λάρισας, που προώθησε τις ποικιλίες Μοσχάτο Αμβούργου, Μπαντίκι και Ροζακί.
               Στις μέρες μας κυρίαρχη ποικιλία σταφυλιών είναι το Μοσχάτο Αμβούργου που καλλιεργείται στο 60 % του συνολικού αμπελώνα της περιοχής.
               Πρόκειται για ποικιλία που συναντάται σποραδικά διεθνώς. Στην Ελλάδα όμως είναι ταυτισμένη με την περιοχή Τυρνάβου, αφού το σύνολο σχεδόν της καλλιέργειάς της σε επίπεδο χώρας βρίσκεται στα όρια του δήμου.
               Η ποικιλία Μοσχάτο Αμβούργου προέκυψε από διασταύρωση της ιταλικής ποικιλίας Schiava Grossa (Trollinger ή Black Hamburg) και της αιγυπτιακής Μοσχάτο Αλεξανδρείας και καλλιεργήθηκε σχεδόν σ' όλο τον κόσμο. Έχει αναμειχθεί με άλλες ποικιλίες για την παραγωγή οίνου, αλλά σε εξαιρετικές περιπτώσεις όπως αυτή της περιοχής Τυρνάβου, συναντά κανείς οίνο αποκλειστικά από Μοσχάτο Αμβούργου.
               Οι αμπελουργοί-οινοποιοί της περιοχής Τυρνάβου έχοντας μακραίωνη αμπελοοινική ιστορία, εργάστηκαν με τα νέα δεδομένα που δημιούργησαν οι ποικιλίες που εγκαταστάθηκαν μετά τη φυλλοξήρα και αξιοποίησαν το Μοσχάτο με πολλούς τρόπους. Παράγονται ιδιαίτερα αρωματικοί οίνοι, κυρίως ελαφρείς κόκκινοι, γλυκοί και ημίγλυκοι. Μέσω της απόσταξης παράγεται το ονομαστό τσίπουρο με Γεωγραφική Ένδειξη (Τσίπουρο Τυρνάβου). Η μεγάλη έκταση της καλλιέργειας Μοσχάτου Αμβούργου, ο καλός εγκλιματισμός της ποικιλίας και η πολύμορφη αξιοποίησή της ανέδειξαν την περιοχή Τυρνάβου σε παγκόσμιο σημείο αναφοράς, ώστε να συμπεριληφθεί στον παγκόσμιο κατάλογο ποικιλιών VIVC (Vitis International Variety Catalogue) και το συνώνυμο Μοσχάτο Τυρνάβου. Το στοιχείο αυτό τεκμηρίωσε τη φήμη του Μοσχάτου Τυρνάβου σε παγκόσμια κλίμακα και με την κατοχύρωση της ονομασίας σε εθνικό επίπεδο από τον Φεβρουάριο του 2013, η ποικιλία μπορεί να φέρει επίσημα το συνώνυμο Μοσχάτο Μαύρο Τυρνάβου, για τα σταφύλια που καλλιεργούνται στα όρια του Δήμου Τυρνάβου.
               Β.   Πολιτιστικός, κοινωνικός και οικονομικός δεσμός
               Η κοινωνική και οικονομική ζωή της περιοχής Τυρνάβου σχετίζεται άμεσα με την αμπελοκαλλιέργεια, το κρασί και το τσίπουρο. Αυτός ο δεσμός της πόλης του Τυρνάβου και της ευρύτερης περιοχής έχει ιστορία αρκετών αιώνων. Όμως το αμπέλι δυναμικά μπαίνει στη ζωή των Τυρναβιτών στα μέσα περίπου του 19ου αιώνα και τα προϊόντα που παράγονται απ' αυτό (κρασί, τσίπουρο, ούζο) αρχίζουν να πρωταγωνιστούν στην οικονομία της πόλης. Στη μεγάλη διάδοση του αμπελιού και των προϊόντων του εκτός από τη φύση βοήθησε και ο ευφρόσυνος χαρακτήρας των Τυρναβιτών, όπως μπορούμε να διαπιστώσουμε από διάφορα ιστορικά κείμενα: “Είναι ακόμη οι Τουρναβίταις ευλαβείς και εις το άκρον χαροκόποι και ξεφαντωτικοί, εις τρόπον οπού σπάνια είναι, να μην ιδή τινάς Τουρναβίτην κρασοπατέρα” γράφει ο Λαρισαίος λόγιος Ιωάννης Οικονόμου Λογιωτάτου στα 1817.
               Και ο Νικ. Γεωργιάδης σημειώνει στα 1880: “Είναι δε οι κάτοικοι της πολίχνης εύθυμοι, ζωηροί, αγαπώντας τας ευωχίας και θύοντες γενναίως τω Βάκχω”.
               Γ.   Γεωγραφικό περιβάλλον και γεωγραφική προέλευση
               Ο αμπελώνας της ζώνης παραγωγής οίνων με ΠΓΕ Τύρναβος βρίσκεται σε υψόμετρο από 70 έως 250 μέτρα. Η έκτασή του με τις συνιστώμενες και επιτρεπόμενες ποικιλίες είναι περίπου 17 000 ha με το Μοσχάτο Αμβούργου να κατέχει τα 10 000 ha περίπου. Το έδαφος είναι κατάλληλο για αμπελοκαλλιέργεια, κυρίως πεδινό αλλά εκτείνεται και στο ανάγλυφο της περιοχής. H ζώνη παραγωγής οίνων ΠΓΕ Τύρναβος περιλαμβάνει ποικιλία εδαφών και συγκεκριμένα αμμώδη, αργιλώδη, αμμοαργιλώδη και αμμοπηλώδη εδάφη. Το μικροκλίμα της περιοχής χαρακτηρίζεται από χαμηλές σχετικά θερμοκρασίες το χειμώνα, με συχνούς παγετούς και λίγες βροχές, ενώ τα καλοκαίρια είναι συνήθως θερμά και ξηρά.
               Οι ημιαφρώδεις οίνοι ΠΓΕ Τύρναβος αποκτούν τα ποιοτικά τους χαρακτηριστικά από τον συνδυασμό των χαρακτηριστικών του εδάφους, των κλιματικών συνθηκών της περιοχής και των καλλιεργούμενων ποικιλιών. Για την παράγωγη ημιαφρωδών οίνων επιλέγονται περιοχές και αμπελοτεμάχια που ανταποκρίνονται στις απαιτήσεις του προϊόντος. Επιλέγονται εδάφη με αργιλώδη χαρακτηριστικά, με κλίση, καλή αποστράγγιση και λίγη υγρασία. Επιλέγονται εδάφη που δίνουν μεγαλύτερη οξύτητα και μεγαλύτερη συγκέντρωση τερπενίων. Εδάφη με αυτά τα χαρακτηριστικά βρίσκονται κυρίως βόρεια της περιοχής του Τυρνάβου στους πρόποδες του όρους Μελούνα.
               Λεπτομέρειες του προϊόντος
               Τα αμπέλια που ωριμάζουν όψιμα μπορούν να δώσουν εξαιρετικούς ημιαφρώδεις οίνους με πολύ ιδιαίτερα ποιοτικά χαρακτηριστικά. Οι ημιαφρώδεις οίνοι παρουσιάζουν αξιόλογα οργανοληπτικά χαρακτηριστικά και συγκεκριμένα χρώμα τριανταφυλλί και αρώματα φρούτων όπως κερασιού, φράουλας και ανθέων όπως κόκκινου τριαντάφυλλου. Στην περίπτωση του ημιαφρώδους οίνου από Μοσχάτο ξεχωρίζει ο αρωματικός χαρακτήρας μοσχάτου. Οι ημιαφρώδεις οίνοι ΠΓΕ Τύρναβος έχουν ικανοποιητική οξύτητα, αίσθηση φρεσκάδας και καλή δομή.
               Αιτιώδης αλληλεπίδραση
               Η μοναδικότητα των ημιαφρωδών οίνων ΠΓΕ Τύρναβος είναι συνδεδεμένη με το αρωματικό δυναμικό των ποικιλιών από τις οποίες παράγονται σε συνδυασμό με το έδαφος και τις κλιματικές συνθήκες την κάθε χρονιά (ύψος των βροχοπτώσεων) κατά την ωρίμανση. Η μεγάλη ποικιλομορφία εδαφών δίνει τη δυνατότητα επιλογών με σκοπό τη διατήρηση της ποιότητας των ημιαφρωδών οίνων σε υψηλό επίπεδο. Ο συνδυασμός αυτών των παραγόντων συμβάλει στην παραγωγή ημιαφρωδών οίνων με εξαιρετικά οργανοληπτικά χαρακτηριστικά όπως αρώματα φρούτων και ανθέων με ικανοποιητική οξύτητα, αίσθηση φρεσκάδας και καλή δομή.»
            
            2.4.   Αναγραφή του συνώνυμου της ποικιλίας Μοσχάτο Αμβούργου
            
            Η τροποποίηση του Τεχνικού Φακέλου PGI-GR-A0122 Τύρναβος, Προδιαγραφή του Προϊόντος και Ενιαίο Έγγραφο, αφορά στην αναγραφή στην ποικιλία Μοσχάτο Αμβούργου του συνώνυμου της Μοσχάτο μαύρο Τυρνάβου σύμφωνα με την υπ' αριθ. 814/16068/5-02-2014 υπουργική απόφαση «Ταξινόμηση οινοποιήσιμων ποικιλιών αμπέλου και ποικιλιών σταφιδοποιίας» (ΦΕΚ Β' 225) η οποία καταργήθηκε από την υπ' αριθ. 3534/96217/07.09.2015 υπουργική απόφαση «Ταξινόμηση οινοποιήσιμων ποικιλιών αμπέλου και ποικιλιών σταφιδοποιίας» (ΦΕΚ Β' 1995).
            Με την τροποποίηση αυτή επηρεάζονται οι ενότητες «Κύρια οινοποιήσιμα σταφύλια» του Ενιαίου Εγγράφου και «Επιτρεπόμενες οινοποιήσιμες ποικιλίες αμπέλου» της Προδιαγραφής του Προϊόντος.
            2.5.   Επικαιροποίηση του Τεχνικού Φακέλου ΠΓΕ Τύρναβος
            
            Πέραν των αιτούμενων τροποποιήσεων και στο πλαίσιο της επικαιροποίησης του τεχνικού φακέλου, έγιναν οι εξής αλλαγές στην Προδιαγραφή του Προϊόντος: α) προσθήκη εθνικών διατάξεων που αφορούν σε «εφαρμοστέες απαιτήσεις» και στους «ελέγχους» για τους οίνους ΠΟΠ και ΠΓΕ, και β) αλλαγή των στοιχείων στις αρμόδιες «αρχές ελέγχου».
            Συγκεκριμένα, η ενότητα «ΑΡΧΕΣ ΕΛΕΓΧΟΥ» αντικαθίσταται ως εξής:
            «ΑΡΧΕΣ ΕΛΕΓΧΟΥ
            
                        α)
                     
                     
                        
                                    Υπουργείο Αγροτικής Ανάπτυξης και Τροφίμων
                                 
                              
                                    Γενική Διεύθυνση Τροφίμων
                                 
                              
                                    Διεύθυνση: Αξιοποίησης και Τεχνολογίας Τροφίμων
                                 
                              
                                    Τμήμα Αμπέλου Οίνου και Αλκοολούχων ποτών
                                 
                              
                                    105 52 Μενάνδρου 22
                                 
                              
                                    ΕΛΛΑΔΑ
                                 
                              
                                    Τηλ. +30 2102125113, +30 2102125145
                                 
                              
                                    Φαξ +30 2105245195
                                 
                              
                                    Email: lkiokakis@minagric.gr, kballa@minagric.gr
                                 
                              
                  
                        β)
                     
                     
                        Δ/νσεις Αγροτικής Οικονομίας και Κτηνιατρικής
                     
                  
                        γ)
                     
                     
                        Περιφερειακά Κέντρα Προστασίας Φυτών, Ποιοτικού και Φυτοϋγειονομικού Ελέγχου».
                     
                  ΕΝΙΑΙΟ ΕΓΓΡΑΦΟ
            1.   Καταχωρισμένη ονομασία
            
            Τύρναβος (Tyrnavos)
            2.   Τύπος γεωγραφικής ένδειξης
            
            ΠΓΕ – Προστατευόμενη Γεωγραφική Ένδειξη
            3.   Κατηγορίες αμπελοοινικών προϊόντων
            
            
                     
                        1.
                     
                     
                        Οίνος
                     
                  
                     
                        8.
                     
                     
                        Ημιαφρώδης οίνος
                     
                  4.   Περιγραφή του/των οίνου/-ων
            
            
               Οίνος Ερυθρωπός ημιαφρώδης ξηρός
            
            
                        —
                     
                     
                        Ελάχιστος φυσικός αλκοολικός τίτλος: 10,0 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Μέγιστη 9,0 (όταν η περιεκτικότητα σε σάκχαρα υπερβαίνει τα 4 g/l ισχύουν οι προϋποθέσεις του παραρτήματος XIV του κανονισμού (ΕΚ) αριθ. 607/2009 της Επιτροπής)
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,5
                     
                  
                        —
                     
                     
                        Υπερπίεση σε κλειστά δοχεία τουλάχιστον 1 bar και όχι ανώτερη από 2,5 bar στους 20 °C.
                     
                  Χρώμα τριανταφυλλί. Φρουτώδης οίνος με αρώματα κερασιού, φράουλας και κόκκινου τριαντάφυλλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου. Ικανοποιητική οξύτητα, αίσθηση φρεσκάδας και καλή δομή.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        11,0 
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        18
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        200
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος Ερυθρωπός ημιαφρώδης ημίξηρος
            
            
                        —
                     
                     
                        Ελάχιστος φυσικός αλκοολικός τίτλος: 10,0 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Ελάχιστη 4,5 - Μέγιστη 17,5 (όταν η περιεκτικότητα σε σάκχαρα υπερβαίνει τα 12 g/l ισχύουν οι προϋποθέσεις του παραρτήματος XIV του κανονισμού (ΕΚ) αριθ. 607/2009 της Επιτροπής)
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,5
                     
                  
                        —
                     
                     
                        Περιεκτικότητα των οίνων σε διοξείδιο του θείου (ολικό): 250 χιλιοστόγραμμα ανά λίτρο, (εφόσον η περιεκτικότητα σε σάκχαρα είναι 5 γραμμάρια ανά λίτρο ή υψηλότερη)
                     
                  
                        —
                     
                     
                        Υπερπίεση σε κλειστά δοχεία τουλάχιστον 1 bar και όχι ανώτερη από 2,5 bar στους 20 °C.
                     
                  Χρώμα τριανταφυλλί. Φρουτώδης οίνος με αρώματα κερασιού, φράουλας και κόκκινου τριαντάφυλλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου με νότες μελιού. Ικανοποιητική οξύτητα, αίσθηση φρεσκάδας και καλή δομή.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        11
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        18
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        250
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος λευκός ξηρός
            
            
                        —
                     
                     
                        Ολικός αλκοολικός τίτλος: Ελάχιστος 11,0 % vol.
                     
                  
                        —
                     
                     
                        Ελάχιστος φυσικός αλκοολικός τίτλος: 10,0 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Μέγιστη 9,0 (όταν η περιεκτικότητα σε σάκχαρα υπερβαίνει τα 4 g/l ισχύουν οι προϋποθέσεις του παραρτήματος XIV του κανονισμού (ΕΚ) αριθ. 607/2009 της Επιτροπής)
                     
                  
                        —
                     
                     
                        Ολική οξύτητα εκφραζόμενη σε τρυγικό οξύ g/l: Μέγιστη 7,5
                     
                  Χρώμα κιτρινοπράσινο. Άρωμα που θυμίζει πράσινο μήλο, ώριμο αχλάδι, αρώματα εσπεριδοειδών με διακριτικές νότες γιασεμιού. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου με νότες λουλουδιών. Στο στόμα το χαρακτηρίζει η έντονη δομή με διακριτική οξύτητα και μεγάλη επίγευση.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        11
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        18
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        200
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος Ερυθρός ημίγλυκος
            
            
                        —
                     
                     
                        Ελάχιστος φυσικός αλκοολικός τίτλος: 10,5 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Ελάχιστη 12,5 - Μέγιστη 45
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,0
                     
                  Βαθύ πορφυρό χρώμα με ιώδεις ανταύγειες. Αρώματα από υπερώριμα κόκκινα φρούτα όπως κεράσι, βατόμουρο, δαμάσκηνο, συνοδευμένα από νότες μαύρου πιπεριού και γαρίφαλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου με νότες μελιού και λουλουδιών. Στο στόμα ικανοποιητικός όγκος, με καλή δομή και μαλακές τανίνες. Με γλυκιά επίγευση.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        12
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        20
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        200
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος Ερυθρωπός ξηρός
            
            
                        —
                     
                     
                        Ολικός αλκοολικός τίτλος: Ελάχιστος 11,0 % vol.
                     
                  
                        —
                     
                     
                        Ελάχιστος φυσικός αλκοολικός τίτλος: 10,0 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Μέγιστη 9,0 (όταν η περιεκτικότητα σε σάκχαρα υπερβαίνει τα 4 g/l ισχύουν οι προϋποθέσεις του παραρτήματος XIV του κανονισμού (ΕΚ) αριθ. 607/2009 της Επιτροπής)
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,5
                     
                  Χρώμα τριανταφυλλί. Φρουτώδης οίνος με αρώματα κερασιού, φράουλας και κόκκινου τριαντάφυλλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου. Ικανοποιητική οξύτητα, πολυπλοκότητα και καλή δομή.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        11
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        18
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        200
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος Ερυθρωπός ημίξηρος
            
            
                        —
                     
                     
                        Ελάχιστος φυσικός αλκοολικός τίτλος: 10,0 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Ελάχιστη 4,5 - Μέγιστη 17,5 (όταν η περιεκτικότητα σε σάκχαρα υπερβαίνει τα 12 g/l ισχύουν οι προϋποθέσεις του παραρτήματος XIV του κανονισμού (ΕΚ) αριθ. 607/2009 της Επιτροπής)
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,5
                     
                  
                        —
                     
                     
                        Μέγιστη περιεκτικότητα των οίνων σε ολικό διοξείδιο του θείου (mg/l): 250 χιλιοστόγραμμα ανά λίτρο, (εφόσον η περιεκτικότητα σε σάκχαρα είναι 5 γραμμάρια ανά λίτρο ή υψηλότερη).
                     
                  Χρώμα τριανταφυλλί. Φρουτώδης οίνος με αρώματα κερασιού, φράουλας και κόκκινου τριαντάφυλλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου. Ικανοποιητική οξύτητα, πολυπλοκότητα, ευχάριστη γλυκύτητα και καλή δομή.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        11
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        18
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        250
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος ερυθρωπός ημίγλυκος
            
            
                        —
                     
                     
                        Ελάχιστος φυσικός αλκοολικός τίτλος: 10,0 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Ελάχιστη 12,5 - Μέγιστη 45
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,5
                     
                  Χρώμα τριανταφυλλί. Φρουτώδης οίνος με αρώματα κερασιού, φράουλας και κόκκινου τριαντάφυλλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου. Ικανοποιητική οξύτητα, πολυπλοκότητα και καλή δομή. Με μακρά γλυκιά επίγευση.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        11
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        18
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        250
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος λευκός ημίξηρος
            
            
                        —
                     
                     
                        Ελάχιστος φυσικός αλκοολικός τίτλος: 10,0 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Ελάχιστη 4,5 - Μέγιστη 17,5 (όταν η περιεκτικότητα σε σάκχαρα υπερβαίνει τα 12 g/l ισχύουν οι προϋποθέσεις του παραρτήματος XIV του κανονισμού (ΕΚ) αριθ. 607/2009 της Επιτροπής)
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,5
                     
                  
                        —
                     
                     
                        Μέγιστη περιεκτικότητα των οίνων σε ολικό διοξείδιο του θείου (mg/l): 250 χιλιοστόγραμμα ανά λίτρο, (εφόσον η περιεκτικότητα σε σάκχαρα είναι 5 γραμμάρια ανά λίτρο ή υψηλότερη).
                     
                  Χρώμα κιτρινοπράσινο. Άρωμα που θυμίζει πράσινο μήλο, ώριμο αχλάδι, αρώματα εσπεριδοειδών με διακριτικές νότες γιασεμιού. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου με νότες λουλουδιών. Στο στόμα το χαρακτηρίζει η έντονη δομή, με δροσιστική γλυκύτητα, με διακριτική οξύτητα και μεγάλη επίγευση.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        11
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        18
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        250
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος Ερυθρός ξηρός
            
            
                        —
                     
                     
                        Ολικός αλκοολικός τίτλος: Ελάχιστος 12,0 % vol.
                     
                  
                        —
                     
                     
                        Ελάχιστος φυσικός αλκοολικός τίτλος: 10,5 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Μέγιστη 9,0 (όταν η περιεκτικότητα σε σάκχαρα υπερβαίνει τα 4 g/l ισχύουν οι προϋποθέσεις του παραρτήματος XIV του κανονισμού (ΕΚ) αριθ. 607/2009 της Επιτροπής)
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,0
                     
                  Βαθύ πορφυρό χρώμα με ιώδεις ανταύγειες. Αρώματα από ώριμα κόκκινα φρούτα όπως κεράσι, βατόμουρο, δαμάσκηνο, συνοδευμένα από νότες μαύρου πιπεριού και γαρίφαλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου με νότες λουλουδιών.
            Στο στόμα ικανοποιητικός όγκος, με καλή δομή και μαλακές τανίνες.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        12
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        20
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        150
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος Ερυθρός ημίξηρος
            
            
                        —
                     
                     
                        Ελάχιστος φυσικός αλκοολικός τίτλος: 10,5 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Ελάχιστη 4,5 - Μέγιστη 17,5 (όταν η περιεκτικότητα σε σάκχαρα υπερβαίνει τα 12 g/l ισχύουν οι προϋποθέσεις του παραρτήματος XIV του κανονισμού (ΕΚ) αριθ. 607/2009 της Επιτροπής)
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,0
                     
                  
                        —
                     
                     
                        Μέγιστη περιεκτικότητα των οίνων σε ολικό διοξείδιο του θείου (mg/l): 200 χιλιοστόγραμμα ανά λίτρο, (εφόσον η περιεκτικότητα σε σάκχαρα είναι 5 γραμμάρια ανά λίτρο ή υψηλότερη).
                     
                  Βαθύ πορφυρό χρώμα με ιώδεις ανταύγειες. Αρώματα από ώριμα κόκκινα φρούτα όπως κεράσι, βατόμουρο, δαμάσκηνο, συνοδευμένα από νότες μαύρου πιπεριού και γαρίφαλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου με νότες λουλουδιών.
            Στο στόμα ικανοποιητικός όγκος, με καλή δομή, ευχάριστη γλυκύτητα και μαλακές τανίνες.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        12
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        20
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        200
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος Ερυθρός γλυκός
            
            
                        —
                     
                     
                        Ελάχιστος φυσικός αλκοολικός τίτλος: 10,5 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Ελάχιστη 45
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,0
                     
                  Βαθύ πορφυρό χρώμα με ιώδεις ανταύγειες. Αρώματα από υπερώριμα φρούτα όπως σύκο, με έντονη παρουσία αρωμάτων μοσχάτου με νότες μελιού και γλυκών κουταλιού. Στο στόμα το χαρακτηρίζει η κυρίαρχη γλυκιά γεύση με έντονο χαρακτήρα μοσχάτου. Ικανοποιητική οξύτητα, πλούσιο σώμα, αίσθηση όγκου και μακριάς επίγευσης.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        12
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        20
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        200
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            
               Οίνος λευκός ημίγλυκος
            
            
                        —
                     
                     
                        Ελάχιστος φυσικός αλκοολικός τίτλος: 10,0 % vol.
                     
                  
                        —
                     
                     
                        Περιεκτικότητα σε ολικά σάκχαρα (g/): Ελάχιστη 12,5 - Μέγιστη 45
                     
                  
                        —
                     
                     
                        Ολική οξύτητα εκφρασμένη σε τρυγικό οξύ (g/l): Μέγιστη 7,5
                     
                  Χρώμα κιτρινοπράσινο. Άρωμα που θυμίζει πράσινο μήλο, ώριμο αχλάδι, αρώματα εσπεριδοειδών με διακριτικές νότες γιασεμιού. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου με νότες μελιού και λουλουδιών. Στο στόμα το χαρακτηρίζει η έντονη δομή με διακριτική οξύτητα και μακρά γλυκιά επίγευση.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        11
                     
                  
                        Ελάχιστη ολική οξύτητα
                     
                     
                        3,5  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        18
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        250
                     
                  Για τις παραμέτρους για τις οποίες δεν αναφέρεται ακριβής τιμή, ισχύουν τα όρια που προβλέπονται στην ενωσιακή νομοθεσία.
            5.   Οινοποιητικές πρακτικές
            
            α.   
                  Ειδικές οινολογικές πρακτικές
               
            
            
               Οινοποίηση λευκών ξηρών, ημίξηρων και ημίγλυκων οίνων
            
            Περιορισμοί σχετικά με την οινοποίηση
            Παράγεται σύμφωνα με τη σύγχρονη τεχνολογία παραγωγής λευκών οίνων η θερμοκρασία κατά την αλκοολική ζύμωση δεν υπερβαίνει τους 20 °C.
            
               Οινοποίηση ερυθρών ξηρών, ημίξηρων, ημίγλυκων και γλυκών οίνων
            
            Περιορισμοί σχετικά με την οινοποίηση
            Ο ερυθρός οίνος Π.Γ.Ε. Τύρναβος παράγεται σύμφωνα με την κλασική μέθοδο ερυθράς οινοποίησης για την παραγωγή ερυθρών οίνων.
            
               Οινοποίηση ερυθρωπών ξηρών, ημίξηρων και ημίγλυκων οίνων
            
            Περιορισμοί σχετικά με την οινοποίηση
            Ο ερυθρωπός οίνος Π.Γ.Ε. Τύρναβος παράγεται σύμφωνα με τη σύγχρονη τεχνολογία παραγωγής ερυθρωπών οίνων· η θερμοκρασία κατά την αλκοολική ζύμωση δεν υπερβαίνει τους 20 °C.
            
               Σύστημα μόρφωσης των πρέμνων
            
            Καλλιεργητική πρακτική
            Η διαμόρφωση των πρεμνών ακολουθεί τις συνήθεις για την περιοχή καλλιεργητικές τεχνικές.
            
               Ειδικές οινολογικές πρακτικές για την παραγωγή των οίνων
            
            Για την παραγωγή ημίξηρων, ημίγλυκων και γλυκών οίνων επιτρέπεται η γλύκανση των οίνων σύμφωνα με τις ισχύουσες διατάξεις (κανονισμός (ΕΚ) αριθ. 606/2009 παράρτημα IΔ)
            Ο ημιαφρώδης οίνος παρασκευάζεται με την παραδοσιακή τοπική τεχνική και το διοξείδιο του άνθρακα είναι ενδογενές.
            β.   
                  Μέγιστες αποδόσεις
               
            
            Μέγιστη απόδοση σε χιλιόγραμμα σταφυλιών ανά εκτάριο (ερυθρές και λευκές ποικιλίες)
            12 000 χιλιόγραμμα σταφυλιών ανά εκτάριο
            Μέγιστη απόδοση σε εκατόλιτρα τελικού προϊόντος ανά εκτάριο - Ερυθροί οίνοι
            96 εκατόλιτρα ανά εκτάριο
            Μέγιστη απόδοση σε εκατόλιτρα τελικού προϊόντος ανά εκτάριο - Λευκοί και ερυθρωποί οίνοι
            90 εκατόλιτρα ανά εκτάριο
            6.   Οριοθετημένη περιοχή
            
            Η οριοθετημένη περιοχή για την παραγωγή των οίνων Π.Γ.Ε. Τύρναβος περιλαμβάνει τις περιοχές του Δήμου Τυρνάβου και συγκεκριμένα της Δημοτικής Κοινότητας Τυρνάβου και των Τοπικών Κοινοτήτων Αργυροπουλείου, Δαμασίου και Δένδρων Τυρνάβου της Δημοτικής Ενότητας Τυρνάβου και της Δημοτικής Κοινότητας Αμπελώνος και των Τοπικών Κοινοτήτων Βρυοτόπου, Δελερίων και Ροδιάς της Δημοτικής Ενότητας Αμπελώνος της περιφερειακής Ενότητας Λάρισας.
            7.   Κυριότερες οινοποιήσιμες ποικιλίες
            
            
                         
                     
                     
                        Σαββατιανό Β - Δουμπραίνα άσπρη, Κουντούρα άσπρη, Περαχωρίτικο, Σακέικο
                     
                  
                         
                     
                     
                        Chardonnay B
                     
                  
                         
                     
                     
                        Ντεμπίνα Β
                     
                  
                         
                     
                     
                        Μπατίκι Β
                     
                  
                         
                     
                     
                        Μοσχάτο Αμβούργου Ν - Μοσχάτο μαύρο Τυρνάβου
                     
                  
                         
                     
                     
                        Cabernet Sauvignon N
                     
                  
                         
                     
                     
                        Μαλαγουζιά Β
                     
                  
                         
                     
                     
                        Λημνιώνα Ν
                     
                  
                         
                     
                     
                        Λημνιό Ν
                     
                  
                         
                     
                     
                        Ugni Blanc B - Trebbiano Syrah N
                     
                  
                         
                     
                     
                        Sauvignon Blanc B
                     
                  
                         
                     
                     
                        Merlot N
                     
                  
                         
                     
                     
                        Maccabeau B
                     
                  
                         
                     
                     
                        Grenache Rouge N
                     
                  
                         
                     
                     
                        Ροδίτης Rs - Αλεπού
                     
                  8.   Περιγραφή του/των δεσμού/-ων
            
            
               
                  Οίνος κατηγορίας 1
               
            
            Α.   Ιστορικός δεσμός.
            
            Η αμπελοκαλλιέργεια στην περιοχή Τυρνάβου μετρά αιώνες ιστορίας. Αρκετοί περιηγητές αναφέρονται στους αμπελώνες του Τυρνάβου. Ο Τούρκος περιηγητής Εβλιγιά Τσελεπή (1668) αναφέρεται στους αμπελώνες του Τυρνάβου γράφοντας: «φεύγοντας, κανείς, από τη νοτιοανατολική πλευρά της πόλης (Τύρναβος) και μέχρι να φτάσει στη Λάρισα βρίσκει 37 αμπελώνες». Αναφορές γίνονται επίσης και από τους Brown (1669), Leake (1806) και Λεονάρδος (1836).
            Για την ιστορία της αμπελουργίας και του κρασιού στην περιοχή Τυρνάβου, υπάρχουν γραπτές αναφορές από τους Βυζαντινούς ακόμα χρόνους.
            Ο Γάλλος Léon Heuzey, ένας από τους πιο γνωστούς ξένους ερευνητές - περιηγητές επισκέφθηκε τον Τύρναβο το 1858 και αναφέρει ότι μεταξύ των φόρων που πλήρωναν στους Τούρκους ήταν και το «ζινζιριέ», δηλαδή φόρος της δεκάτης επί του μούστου.
            Β.   Πολιτιστικός, κοινωνικός και οικονομικός δεσμός
            
            Η κοινωνική και οικονομική ζωή της περιοχής Τυρνάβου σχετίζεται άμεσα με την αμπελοκαλλιέργεια, το κρασί και το τσίπουρο. Αυτός ο δεσμός της πόλης του Τυρνάβου και της ευρύτερης περιοχής έχει ιστορία αρκετών αιώνων. Όμως το αμπέλι δυναμικά μπαίνει στη ζωή των Τυρναβιτών στα μέσα περίπου του 19ου αιώνα και τα προϊόντα που παράγονται απ' αυτό (κρασί, τσίπουρο, ούζο) αρχίζουν να πρωταγωνιστούν στην οικονομία της πόλης.
            Το αμπέλι και τα προϊόντα του αποτελούν σήμερα τη ραχοκοκαλιά της οικονομίας της περιοχής. Το κρασί και το τσίπουρο σχετίζονται με όλες τις κοινωνικές εκφράσεις της περιοχής Τυρνάβου, έθιμα, γιορτές, τελετές, αλλά και την καθημερινότητα των ανθρώπων της. Το πιο χαρακτηριστικό έθιμο που συναντάται μόνο στον Τύρναβο είναι το Μπουρανί την Καθαρά Δευτέρα, γιορτή που απορρέει από τις διονυσιακές γιορτές και τη διονυσιακή λατρεία.
            Γ.   Γεωγραφικό περιβάλλον και γεωγραφική προέλευση
            
            Ο αμπελώνας της ζώνης παραγωγής οίνων με ΠΓΕ Τύρναβος βρίσκεται σε υψόμετρο από 70 έως 250 μέτρα. Η έκτασή του με τις συνιστώμενες και επιτρεπόμενες ποικιλίες είναι περίπου 17 000 ha με το Μοσχάτο Αμβούργου να κατέχει τα 10 000 ha περίπου. Το έδαφος είναι κατάλληλο για αμπελοκαλλιέργεια, κυρίως πεδινό αλλά εκτείνεται και στο ανάγλυφο της περιοχής.
            H ζώνη παραγωγής οίνων ΠΓΕ Τύρναβος περιλαμβάνει ποικιλία εδαφών και συγκεκριμένα αμμώδη, αργιλώδη, αμμοαργιλώδη και αμμοπηλώδη εδάφη.
            Το μικροκλίμα της περιοχής χαρακτηρίζεται από χαμηλές σχετικά θερμοκρασίες το χειμώνα, με συχνούς παγετούς και λίγες βροχές, ενώ τα καλοκαίρια είναι συνήθως θερμά και ξηρά.
            Οι οίνοι ΠΓΕ Τυρνάβου αποκτούν τα ποιοτικά τους χαρακτηριστικά από τον συνδυασμό των χαρακτηριστικών της περιοχής (έδαφος, κλίμα) με τις καλλιεργούμενες ποικιλίες και τις καλλιεργητικές και οινοποιητικές πρακτικές.
            Γενικά στα πρώιμα εδάφη με αμμώδη σύσταση καλλιεργούνται οι όψιμες ερυθρές ποικιλίες όπως Cabernet Sauvignon, η ακόμα και η ποικιλία Syrah ενώ οι πρώιμες ποικιλίες όπως το Merlot καλλιεργούνται σε εδάφη με αργιλώδη σύσταση
            Για τις λευκές ποικιλίες Chardonnay και Sauvignon Blanc οι οποίες ωριμάζουν το δεύτερο δεκαήμερο του Αυγούστου, η επιλογή γίνεται με βάση την πιθανή ημερομηνία τρύγου σε συνδυασμό με το αρωματικό δυναμικό της ποικιλίας.
            Οι ελληνικές ποικιλίες, λευκές και ερυθρές, με μεγάλα και συνεκτικά τσαμπιά (όπως οι ποικιλίες Μαλαγουζιά και Ροδίτης) καλλιεργούνται σε εδάφη με χαμηλή υγρασία λόγω του κινδύνου προσβολής από μύκητες όπως ο βοτρύτης.
            Για την παραγωγή οίνου ξηρού από την ποικιλία Μαλαγουζιά, επιλέγονται εδάφη με κλίση, καλή αποστράγγιση και λίγη υγρασία.
            
               Λεπτομέρειες του προϊόντος
            
            Ο συνδυασμός αυτών των κλιματικών συνθηκών, με την ποικιλία των εδαφών της περιοχής, τις καλλιεργούμενες ποικιλίες αμπέλου, τις εφαρμοζόμενες καλλιεργητικές φροντίδες της αμπέλου και τις οινοποιητικές τεχνικές, συμβάλλουν στα ποιοτικά χαρακτηριστικά των οίνων Π.Γ.Ε. Τύρναβος.
            Οι ερυθροί οίνοι παρουσιάζουν βαθύ πορφυρό χρώμα με ιώδεις ανταύγειες και αρώματα όπως σύκο, ώριμων κόκκινων φρούτων όπως κεράσι, βατόμουρο, δαμάσκηνο, συνοδευμένα από νότες μαύρου πιπεριού και γαρίφαλου με έντονη παρουσία αρωμάτων μοσχάτου με νότες μελιού και γλυκών κουταλιού ανάλογα την ποικιλία. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου με νότες λουλουδιών. Οι οίνοι αυτοί χαρακτηρίζονται από μαλακές τανίνες.
            Οι ερυθρωποί οίνοι παρουσιάζουν χρώμα τριανταφυλλί με αρώματα που ποικίλλουν όπως κερασιού, φράουλας και κόκκινου τριαντάφυλλου. Στην περίπτωση του οίνου από Μοσχάτο ξεχωρίζει ο αρωματικός χαρακτήρας μοσχάτου.
            Οι λευκοί οίνοι παρουσιάζουν αρώματα που ποικίλλουν όπως πράσινο μήλο, ώριμο αχλάδι, αρώματα εσπεριδοειδών με διακριτικές νότες γιασεμιού, ανάλογα με την ποικιλία. Στην περίπτωση του οίνου από την ποικιλία Μοσχάτο ξεχωρίζει ο αρωματικός χαρακτήρας μοσχάτου με νότες λουλουδιών. Οι οίνοι αυτοί χαρακτηρίζονται από διακριτική οξύτητα και έντονη δομή.
            Οίνοι από τις ποικιλίες Μαλαγουζιά, Chardonnay, Sauvignon Blanc, λόγω του αρωματικού δυναμικού που διαθέτουν, έχουν την ικανότητα να βελτιώνουν αρωματικά και γευστικά τις άλλες ποικιλίες της περιοχής του Τυρνάβου, όπως ο Ροδίτης, το Σαββατιανό και το Μπαντίκι οι οποίες είναι σχετικά ουδέτερες αρωματικά και με μέτρια οξύτητα.
            Οι οίνοι με ΠΓΕ Τύρναβος έχουν αποσπάσει διακρίσεις σε διεθνείς διαγωνισμούς του εξωτερικού (IWSC Θεσσαλονίκη, Le Challenge International du Vin, Decanter, AWC Vienna, IWSC London, PAR Wine international competition).
            
               Αιτιώδης αλληλεπίδραση
            
            Η μοναδικότητα των οίνων ΠΓΕ Τύρναβος είναι συνδεδεμένη με το αρωματικό δυναμικό των ποικιλιών από τις οποίες παράγονται σε συνδυασμό με τον τύπο των εδαφών και τις κλιματικές συνθήκες κατά την ωρίμανση. Σημαντικό ρόλο παίζει και η οινολογική πρακτική που εφαρμόζεται.
            Οι λευκές ποικιλίες σε συνδυασμό με τον κατάλληλο τύπο εδάφους δίνουν οίνους που χαρακτηρίζονται από διακριτική οξύτητα και αρώματα φρούτων, εσπεριδοειδών και νότες λουλουδιών.
            Ιδιαίτερα για την ποικιλία Μαλαγουζιά μπορούμε να αναφέρουμε ένα παράδειγμα δυο διαφορετικών εδαφών. Στην πρώτη περίπτωση, τα εδάφη κοντά στον ποταμό Τιταρήσιο έχουν αμμώδη και αμμωπηλώδη σύσταση με έντονη παρουσία τσακμακόπετρας. Η ωρίμανση σε αυτά τα εδάφη πραγματοποιείται νωρίτερα και το αρωματικό προφίλ των οίνων που παράγονται χαρακτηρίζεται από αρώματα που θυμίζουν ώριμο αχλάδι και γιασεμί. Στη δεύτερη περίπτωση, τα εδάφη κοντά στο όρος Μελούνα έχουν αργιλώδη σύσταση. Η ωρίμανση πραγματοποιείται 10-15 ημέρες αργότερα σε σχέση με την πρώτη περίπτωση και το αρωματικό προφίλ των οίνων που παράγονται χαρακτηρίζεται από αρώματα που θυμίζουν πράσινο μήλο και εσπεριδοειδή. Χαρακτηριστικό και των δυο περιοχών είναι η πολύ καλή οξύτητα των παραγόμενων οίνων.
            Οι ερυθρές ποικιλίες σε συνδυασμό με τον κατάλληλο τύπο εδάφους, αργιλώδη ή αμμώδη, δίνουν οίνους που χαρακτηρίζονται από αρώματα φρούτων, λουλουδιών, έντονη παρουσία αρωμάτων μοσχάτου με νότες μελιού και γλυκών κουταλιού και μαλακές τανίνες στην περίπτωση των ερυθρών οίνων.
            Οι λίγες βροχές κατά τη διάρκεια του καλοκαιριού και οι υψηλές θερμοκρασίες που επικρατούν στην περιοχή δίνουν οίνους με μέτρια οξύτητα, έντονο χρώμα και μεγάλη περιεκτικότητα σακχάρων. Ενδιαφέρον έχει η τοπική ποικιλία Λημνιώνα η οποία ωριμάζει το τελευταίο δεκαήμερο του Σεπτεμβρίου με πρώτο δεκαήμερο του Οκτωβρίου. Οι οίνοι από την ποικιλία αυτή έχουν έντονη οξύτητα, μέτριο χρώμα και μαλακές τανίνες.
            Οι ερυθρωποί οίνοι παρουσιάζουν ικανοποιητική οξύτητα, πολυπλοκότητα και καλή δομή.
            
               
                  Ημιαφρώδης οίνος κατηγορίας 8
               
            
            Α.   Ιστορικός δεσμός
            
            Η αμπελοκαλλιέργεια στην περιοχή Τυρνάβου μετρά αιώνες ιστορίας. Αρκετοί περιηγητές αναφέρονται στους αμπελώνες του Τυρνάβου. Ο Τούρκος περιηγητής Εβλιγιά Τσελεπή (1668) αναφέρεται στους αμπελώνες του Τυρνάβου γράφοντας: «φεύγοντας, κανείς, από τη νοτιοανατολική πλευρά της πόλης (Τύρναβος) και μέχρι να φτάσει στη Λάρισα βρίσκει 37 αμπελώνες». Αναφορές γίνονται επίσης και από τους Brown (1669), Leake (1806) και Λεονάρδο (1836).
            Για την ιστορία της αμπελουργίας και του κρασιού στην περιοχή Τυρνάβου, υπάρχουν γραπτές αναφορές από τους Βυζαντινούς ακόμα χρόνους. Ο Γάλλος Léon Heuzey, ένας από τους πιο γνωστούς ξένους ερευνητές - περιηγητές επισκέφθηκε τον Τύρναβο το 1858 και αναφέρει ότι μεταξύ των φόρων που πλήρωναν στους Τούρκους ήταν και το «ζινζιριέ», δηλαδή φόρος της δεκάτης επί του μούστου.
            Β.   Πολιτιστικός, κοινωνικός και οικονομικός δεσμός
            
            Η κοινωνική και οικονομική ζωή της περιοχής Τυρνάβου σχετίζεται άμεσα με την αμπελοκαλλιέργεια, το κρασί και το τσίπουρο. Αυτός ο δεσμός της πόλης του Τυρνάβου και της ευρύτερης περιοχής έχει ιστορία αρκετών αιώνων. Όμως το αμπέλι δυναμικά μπαίνει στη ζωή των Τυρναβιτών στα μέσα περίπου του 19ου αιώνα και τα προϊόντα που παράγονται απ' αυτό (κρασί, τσίπουρο, ούζο) αρχίζουν να πρωταγωνιστούν στην οικονομία της πόλης.
            Το αμπέλι και τα προϊόντα του αποτελούν σήμερα τη ραχοκοκαλιά της οικονομίας της περιοχής. Το κρασί και το τσίπουρο σχετίζονται με όλες τις κοινωνικές εκφράσεις της περιοχής Τυρνάβου, έθιμα, γιορτές, τελετές, αλλά και την καθημερινότητα των ανθρώπων της. Το πιο χαρακτηριστικό έθιμο που συναντάται μόνο στον Τύρναβο είναι το Μπουρανί την Καθαρά Δευτέρα, γιορτή που απορρέει από τις διονυσιακές γιορτές και τη διονυσιακή λατρεία.
            Γ.   Γεωγραφικό περιβάλλον και γεωγραφική προέλευση
            
            Οι ημιαφρώδεις οίνοι ΠΓΕ Τύρναβος αποκτούν τα ποιοτικά τους χαρακτηριστικά από τον συνδυασμό των χαρακτηριστικών του εδάφους, των κλιματικών συνθηκών της περιοχής και των καλλιεργούμενων ποικιλιών.
            Για την παράγωγη ημιαφρωδών οίνων επιλέγονται περιοχές και αμπελοτεμάχια που ανταποκρίνονται στις απαιτήσεις του προϊόντος. Επιλέγονται εδάφη με αργιλώδη χαρακτηριστικά, με κλίση, καλή αποστράγγιση και λίγη υγρασία. Επιλέγονται εδάφη που δίνουν μεγαλύτερη οξύτητα και μεγαλύτερη συγκέντρωση τερπενίων.
            
               Λεπτομέρειες του προϊόντος
            
            Οι ημιαφρώδεις οίνοι παρουσιάζουν αξιόλογα οργανοληπτικά χαρακτηριστικά και συγκεκριμένα χρώμα τριανταφυλλί και αρώματα φρούτων όπως κερασιού, φράουλας και ανθέων όπως κόκκινου τριαντάφυλλου. Στην περίπτωση του ημιαφρώδους οίνου από Μοσχάτο ξεχωρίζει ο αρωματικός χαρακτήρας μοσχάτου. Οι ημιαφρώδεις οίνοι ΠΓΕ Τύρναβος έχουν ικανοποιητική οξύτητα, αίσθηση φρεσκάδας και καλή δομή.
            
               Αιτιώδης αλληλεπίδραση
            
            Τα αμπέλια που ωριμάζουν όψιμα μπορούν να δώσουν εξαιρετικούς ημιαφρώδεις οίνους με πολύ ιδιαίτερα ποιοτικά χαρακτηριστικά.
            Η μοναδικότητα των ημιαφρωδών οίνων ΠΓΕ Τύρναβος είναι συνδεδεμένη με το αρωματικό δυναμικό των ποικιλιών από τις οποίες παράγονται σε συνδυασμό με το έδαφος και τις κλιματικές συνθήκες την κάθε χρονιά (ύψος των βροχοπτώσεων) κατά την ωρίμανση.
            Η μεγάλη ποικιλομορφία εδαφών δίνει τη δυνατότητα επιλογών με σκοπό τη διατήρηση της ποιότητας των ημιαφρωδών οίνων σε υψηλό επίπεδο.
            Ο συνδυασμός αυτών των παραγόντων συμβάλλει στην παραγωγή ημιαφρωδών οίνων με εξαιρετικά οργανοληπτικά χαρακτηριστικά όπως αρώματα φρούτων και ανθέων με ικανοποιητική οξύτητα, αίσθηση φρεσκάδας και καλή δομή.
            9.   Άλλες ουσιώδεις προϋποθέσεις
            
            
               Νομικό πλαίσιο:
            
            Στη νομοθεσία της ΕΕ
            
               Τύπος επιπλέον προϋπόθεσης:
            
            Συμπληρωματικές διατάξεις σχετικά με την επισήμανση
            
               Περιγραφή της προϋπόθεσης:
            
            Ενδείξεις που αφορούν ορισμένες μεθόδους παραγωγής
            Άρθρο 66 παράγραφοι 1, 2 και 6 του κανονισμού (ΕΚ) αριθ. 607/2009 της Επιτροπής για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, τις παραδοσιακές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα.
            
               Νομικό πλαίσιο:
            
            Εθνική νομοθεσία
            
               Τύπος επιπλέον προϋπόθεσης:
            
            Πρόσθετες διατάξεις που αφορούν στην επισήμανση των οίνων
            
               Περιγραφή της προϋπόθεσης:
            
            Ενδείξεις που αφορούν ορισμένες μεθόδους παραγωγής
            Στην αριθ. 280557/9-6-2005 υπουργική απόφαση «Καθορισμός του χρόνου ωρίμανσης, παλαίωσης και διάθεσης στην κατανάλωση των οίνων Ονομασίας Προέλευσης Ανωτέρας Ποιότητας, των Τοπικών Οίνων καθώς και των ενδείξεων κατά την επισήμανσή τους που αφορούν τον τρόπο παραγωγής ή τις μεθόδους παρασκευής τους» (ΦΕΚ 818Β/15-6-2005), στα άρθρα 3 και 4 αναφέρονται οι προϋποθέσεις για τη χρήση των παρακάτω ενδείξεων:
            
                        —
                     
                     
                        «ΝΕΟΣ ΟΙΝΟΣ» ή «ΝΕΑΡΟΣ ΟΙΝΟΣ»
                     
                  
                        —
                     
                     
                        «ΩΡΙΜΑΝΣΗ ΣΕ ΒΑΡΕΛΙ» ή «ΩΡΙΜΑΣΕ ΣΕ ΒΑΡΕΛΙ»
                     
                  
                        —
                     
                     
                        «ΠΑΛΑΙΩΜΕΝΟΣ ΣΕ ΒΑΡΕΛΙ» ή «ΠΑΛΑΙΩΣΗ ΣΕ ΒΑΡΕΛΙ»
                     
                  
                        —
                     
                     
                        «ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ» ή «ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ»
                     
                  
                        —
                     
                     
                        «ΟΙΝΟΠΟΙΗΣΗ ΣΕ ΒΑΡΕΛΙ» ή «ΟΙΝΟΠΟΙΗΘΗΚΕ ΣΕ ΒΑΡΕΛΙ»
                     
                  
               Νομικό πλαίσιο:
            
            Εθνική νομοθεσία
            
               Τύπος επιπλέον προϋπόθεσης:
            
            Πρόσθετες διατάξεις που αφορούν στην επισήμανση των οίνων
            
               Περιγραφή της προϋπόθεσης:
            
            Αναγραφή του έτους συγκομιδής στην επισήμανση
            Στην περίπτωση χρήσης της ένδειξης «ΝΕΟΣ ΟΙΝΟΣ» ή «ΝΕΑΡΟΣ ΟΙΝΟΣ» στην επισήμανση των οίνων είναι υποχρεωτική η αναγραφή του έτους συγκομιδής των σταφυλιών όπως ορίζεται στο άρθρο 1 παράγραφος 2 της αριθ. 280557/9-6-2005 υπουργικής απόφασης «Καθορισμός του χρόνου, ωρίμανσης, παλαίωσης και διάθεσης στην κατανάλωση, των οίνων Ονομασίας Προέλευσης Ανωτέρας Ποιότητας, των Τοπικών Οίνων καθώς και των ενδείξεων κατά την επισήμανσή τους που αφορούν τον τρόπο παραγωγής ή τις μεθόδους παρασκευής τους» (ΦΕΚ 818/Β/15-6-2005).
            
               Νομικό πλαίσιο:
            
            Εθνική νομοθεσία
            
               Τύπος επιπλέον προϋπόθεσης:
            
            Πρόσθετες διατάξεις που αφορούν στην επισήμανση των οίνων
            
               Περιγραφή της προϋπόθεσης:
            
            Ενδείξεις επισήμανσης σύμφωνα με την εθνική νομοθεσία
            Σύμφωνα με την αριθ. 235309/7-2-2002 υπουργική απόφαση οι ενδείξεις που μπορούν να χρησιμοποιούνται στην επισήμανση των οίνων με Προστατευόμενη Γεωγραφική Ένδειξη (Π.Γ.Ε.) Τύρναβος είναι οι παρακάτω:
            ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs, ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ/Blanc de noir, ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ ή ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris, ΚΟΚΚΙΝΕΛΙ/Kokineli, ΟΙΝΟΣ ΛΟΦΩΝ/Vin de collines, ΟΙΝΟΣ ΠΛΑΓΙΩΝ/Vin de coteaux.
            
               Νομικό πλαίσιο:
            
            Στη νομοθεσία της ΕΕ
            
               Τύπος επιπλέον προϋπόθεσης:
            
            Παρέκκλιση για την παραγωγή στην οριοθετημένη γεωγραφική περιοχή
            
               Περιγραφή της προϋπόθεσης:
            
            Άρθρο 6 παράγραφος 4 στοιχείο β) του κανονισμού (ΕΚ) αριθ. 607/2009 της Επιτροπής για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, τις παραδοσιακές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα.
            
               Νομικό πλαίσιο:
            
            Εθνική νομοθεσία
            
               Τύπος επιπλέον προϋπόθεσης:
            
            Παρέκκλιση για την παραγωγή στην οριοθετημένη γεωγραφική περιοχή
            
               Περιγραφή της προϋπόθεσης:
            
            Στην αριθ. 392169/20-10-1999 Κοινή υπουργική απόφαση «Γενικοί κανόνες χρήσης του όρου “Τοπικός Οίνος” ως περιγραφικού στοιχείου επιτραπέζιου οίνου» (ΦΕΚ 1985/Β/8-11-99) όπως τροποποιήθηκε με την αριθ. 321813/29-8-2007 ΚΥΑ, στο άρθρο 4 στοιχείο γ) αναφέρεται:
            «οι επιτραπέζιοι οίνοι που δικαιούνται τη χρήση του όρου “Τοπικός Οίνος” με γεωγραφική ένδειξη επαρχίας, νομού ή αμπελουργικής περιοχής μικρότερης του νομού, παράγονται σε οινοποιεία που βρίσκονται μέσα στο νομό ή σε όμορους νομούς.». Συγκεκριμένα, οι οίνοι Π.Γ.Ε Τύρναβος μπορούν να παραχθούν σε οινοποιεία που βρίσκονται μέσα στο νόμο Λάρισας ή στους όμορους νομούς Μαγνησίας, Φθιώτιδας, Καρδίτσας, Τρικάλων, Γρεβενών, Κοζάνης και Πιερίας.
            
               Σύνδεσμος προς τις προδιαγραφές προϊόντος
            
            http://www.minagric.gr/images/stories/docs/agrotis/POP-PGE/OINOS/PGE_trop_prodiagrafes_tyrnavos201217.pdf